Boros Lao

Boros Lao (Lao: , , ), nopo nga boros nokoimagon do Laos om boros di oponsol id wilayah Isan ponong koibutan kosilahon do Thailand, id nombo koubasanan nopo pomolohou dii Boros Isan. Gunoon do lobi 3 riong tulun id Laos om 3.2 riong id oinsanan pogun, oponsol o boros diti montok popiiso koubasanan om sosial id kinoyonon dii. Suaton ii id suang ponuatan Lao, iso abugida i nokoburu mantad skrip Boros Tai kuno.

Boros Lao nopo nga boros ton, id nombo nada toi ko' koloyuk-loyuko toisoiso hogot kaanu monimban rati dau, om kikoulalaho nogi ii do analitik, monupu panandatan maya piomungan hogot miampai aiso kosimbanon do bontuk boros. Koulalaho nopo diti, ii koubasanan haro id suang boros ngaawi do Boros Kra-Dai, nga haro nogi piagalan miampai boros ngaawi do Sino-Tibet miagal do Boros Cina toi ko' Boros Austroasiatik miagal do Boros Vietnam. Kopirotian do boros Lao miampai boros Thai om Isan, koduo-duo poinsuang id boros Tai Kabaatan kotonobon, kaanu monguhup komunikasi kibagas do mooomoguno boros ngaawi diti, sundung haro pisuayan i d suang ponuatan om variasi serantau.

Id Laos, boros Lao nopo nga okon nopo ko boros nokoimagon nga lingua franca nogi, i popiromut do kopogisuayan linguistik id pialatan mogigion i mimboros id mogisuusuai boros suai. Okito o kapansalan koubasanan dii id suang kesusasteraan, media om inus koubasanan do Laotian. Nokoimbulai o dialekVientiane sabaagi piawai de facto, sundung aiso piawai nokoimagon i nakatatap. Id taang sompomogunan, gunoon o boros Lao id pialatan komuniti diaspora, loolobi id pogun miagal do Amerika Syarikat, Perancis om Australia i popokito diaspora dau pointongkop pomogunan.

Klasifikasi

 Boros Kra-Dai
 Boros Hlai
 Boros Kam-Sui
 Boros Kra
 Boros Be
 Boros Tai
 Boros Tai Koibutan
 Boros Central Tai
 Boros Tai Kabaatan Kotonobon 
 Boros Koibutan kotonobon Tai 
 Boros Khamti
 Boros Tai Lue
 Boros Shan
 suai-suai
 Boros Chiang Saen 
 Boros Thai Koibutan 
 Boros Sukhothai 
 Boros Thai
 Boros Thai Kabaatan
 Boros Lao-Phuthai 
 Boros Tai Yo
 Boros Phuthai
 Boros Lao (PDR Lao, Boros Isan)

Boros Lao nopo nga poinsuang id tinimungan boros Lao-Phuthai, kohompit no boros ngaawi i bobos osomok miampai dii miagal do Boros Phuthai (BGN/PCGN Phouthai, RTGS Phu Thai) om Boros Tai Yo. Miampai nogi do Tai Koibutan Kotonobon - kohompit no Boros Shan, Boros Ahom om kogumuan Boros Dai id China, om boros ngaawi do Chiang Saen i popohompit do Standard Thai, Khorat Thai, om Boros Tai Lanna—om Tai Kabaatan, boros ngaawi nopo diti nga mombontuk do raan Tai kabaatan kotonobon id suang booyungan boros Tai. Boros Lao (kohompit no Isan) om Thai, sundung do poinsuang id tinimungan di misuai, nga kopirati om nokopinsomok maya pionitan om rahung do Khmer. Sundung do ingkaa, oinsanan nopo boros Tai Kabaatan Kotonobon nga kopirati i id taang pointantu.  Boros Tai nga papahangkum nogi boros-boros i gunoon do Tulun Zhuang, i abaagi kumaa raan Boros Tai Koibutan om Boros Central Tai id suang booyungan boros Tai. Boros ngaawi do Tai diti mombontuk iso raan apangkal id suang booyungan Boros Kra-Dai, i kiwaa pionitan osodu miampai boros suai id kabaatan China, miagal do Boros Hlai om Boros Be id Hainan om Boros Kra om Boros Kam-Sui id Tana Tagayo China om koiyonon sombol id koibutan Vietnam.

Sukuon